བུ་དེས་ཞིབ་ཏུ་ལྟ་དུས།རང་གིས་ཞོན་པའི་སེམས་ཅན་དེ།སྟག་ཅིག་ཡིན་པ་ཤེས་ནས་ཤིན་ཏུ་སྐྲགདེ་ནས་ཀི་འདེབས་ཀྱིན་རང་དབང་མེད་པར་ག་ས་གང་དུ་ལག་ཉོབ་བྱེད་དུས་ལག་ཏུ་སྦྲུལ་ཞིག་འོངས་པ་དང་།དེ་ཅི་ཞིག་ཡིན་པའང་མ་ཚོར་བར།ལག་ཏུ་སྦྲུལ་དེ་དམ་པོར་བཅིངས་ནས་ཡར་གཡུག་མ་གཡུག་བྱས།སྟག་གིས་རང་གི་རྒྱབ་ཀྱི་མི་དེས་སྦྲུལ་གྱི་ལྕག་ཅིག་བཟུང་ཡོད་པ་མཐོང་ནས།བུ་དཔའ་བོ་སྦྲུལ་ཐོགས་ཤིག་ལ་ངས་འགྲན་ཡ་གང་ནས་ཡོང་སྙམ་སྟེ།སྲོག་བསྡོས་བྱས་ནས་བྲོས་བྲོས་པས།།མཐར་གློ་བ་གས་ནས་ཤིའོ།སྟག་ཞོན་སྦྲུལ་ལྕག་ཅན་ཞེས་དབུལ་བོའི་བུ་དེའི་མཚན་སྙན་ས་ཕྱོགས་ཀུན་ཏུ་ཁྱབ་པ་དང་།ཡུལ་དེའི་མི་ཤེས་རྒྱ་ཅན་ཐམས་ཅད་འཚོགས་ཏེ།དབུལ་བོའི་བུ་དེ་ཡུལ་དེའི་དཔོན་པོར་བསྐོས་ཤིང༌།ཡུལ་ཁམས་དེར་བཀྲ་ཤིས་ལོ་ལེགས་བྱུང་ཞིང་བདེ་སྐྱིད་ཀྱི་དཔལ་ལ་རོལ་བ་རེད།